Ministru kabineta noteikumu projekta “Grozījumi Ministru kabineta 2015.gada 10.februāra noteikumos Nr.63 „Licenču un sertifikātu reģistra noteikumi” sākotnējās ietekmes novērtējuma ziņojums (anotācija)

|  |  |  |  |  |
| --- | --- | --- | --- | --- |
| I. Tiesību akta projekta izstrādes nepieciešamība | | | | |
| 1. | Pamatojums | | Ieroču un speciālo līdzekļu aprites likuma 35.panta devītā daļa. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Saeimā 2016.gada 2.jūnijā tika pieņemti grozījumi Ieroču un speciālo līdzekļu aprites likumā, saskaņā ar kuriem ir precizēta 35.panta devītā daļa.  Pirms tam Ieroču un speciālo līdzekļu aprites likuma 35.panta devītās daļas redakcija definēja, ka biedrība “Latvijas Sporta federāciju padome” ziņas par personām, kuras saņēmušas šaušanas instruktora sertifikātus, ievada Licenču un sertifikātu reģistrā.  Līdz ar grozījumu Ieroču un speciālo līdzekļu aprites likuma pieņemšanas Saeimā 2016.gada 2.jūnijā Ieroču un speciālo līdzekļu aprites likuma 35.panta devītā daļa izteikt jaunā redakcijā: “Ziņas par izsniegtajiem šaušanas instruktoru sertifikātiem biedrība “Latvijas Sporta federāciju padome” reģistrē Licenču un sertifikātu reģistrā. Reģistrējamo ziņu apjomu Licenču un sertifikātu reģistrā, iekļaušanas, izmantošanas un dzēšanas kārtību, kā arī institūcijas, kurām piešķirama piekļuve šajā reģistrā iekļautajām ziņām, nosaka Ministru kabinets.”.  Ministru kabineta 2015.gada 10.februāra noteikumi Nr.63 „Licenču un sertifikātu reģistra noteikumi” pašreiz neparedz iekļaut reģistrā ziņas par šaušanas instruktoru sertifikātiem. Līdz ar to Ministru kabineta noteikumu projekts “Grozījumi Ministru kabineta 2015.gada 10.februāra noteikumos Nr.63 “Licenču un sertifikātu reģistra noteikumi”” (turpmāk – Noteikumu projekts) ir izstrādāts, lai nodrošinātu ziņu par izsniegtajiem šaušanas instruktora sertifikātiem iekļaušanu valsts informācijas sistēmas “Integrētā iekšlietu informācijas sistēma” apakšsistēmā “Licenču un sertifikātu reģistrs”.  Noteikumu projekts papildus šobrīd spēkā esošajam regulējumam Ministru kabineta 2015.gada 10.februāra noteikumos Nr.63 “Licenču un sertifikātu reģistra noteikumi” paredz:   1. papildināt uzskaitījumu par valsts informācijas sistēmas “Integrētā iekšlietu informācijas sistēma” apakšsistēmā “Licenču un sertifikātu reģistrs” iekļaujamajām ziņām un apjomu par šaušanas sertifikāta izsniegšanu, kas ietilpst biedrības “Latvijas Sporta federāciju padome” kompetencē saskaņā ar Ieroču un speciālo līdzekļu aprites likuma 35.pantu; 2. noteikt, ka biedrībai “Latvijas Sporta federāciju padome” ir pienākums divu darbdienu laikā pēc lēmuma par šaušanas sertifikāta izsniegšanu vai anulēšanu personām, kuras saņēmušas vai kurām anulēts šaušanas instruktora sertifikāts, iekļauj šīs ziņas valsts informācijas sistēmas “Integrētā iekšlietu informācijas sistēma” apakšsistēmā “Licenču un sertifikātu reģistrs”. Fizisko personu datu aizsardzības likuma 10.panta pirmās daļas 2.punktā noteikts, ka personas datu apstrādi var veikt tikai atbilstoši paredzētajam mērķim un tam nepieciešamajā apjomā. Norma definē, ka personas datiem ir jābūt savāktiem konkrētiem, precīzi formulētiem un likumīgiem nolūkiem un tos nedrīkst apstrādāt ar šiem nolūkiem nesavienojamā veidā un tiem ir jābūt adekvātiem, attiecīgiem un nepārmērīgā apjomā attiecībā uz nolūkiem, kādiem tie savākti un tālāk apstrādi. Minētajā gadījumā Ieroču un speciālo līdzekļu aprites likuma 35.panta devītās daļā minētās ziņas par izsniegtajiem šaušanas instruktora sertifikātiem, apstrādājamas Licenču un sertifikātu reģistrā, lai nodrošinātu vienotu uzskaiti par darbībām ar šaušanas instruktora sertifikātiem, tas pats attiecas arī uz apstrādājamajām ziņām par izsniegto šaušanas instruktoru sertifikātu anulēšanu. Tas ir tiesisks risinājums tam, lai neiestājas priekšnoteikumi tam, ka arī ar juridiski anulētu, bet fiziski izsniegtu šaušanas instruktora sertifikātu, personas nerealizētu normatīvajos aktos noteiktās tiesības un minēto situāciju varētu identificēt šo jomu pārraugošās institūcijas, kas veido apstrādājamās informācijas lietderīgumu un ietekmi, lai lemtu par turpmāko rīcību ar privātpersonu un nodrošinātu tiesisku lēmumu pieņemšanu. Valsts institūcijas ievāc informāciju par privātpersonu, lai nodrošinātu lēmumu, uz kuru pamata pieņemts lēmums, precizitāti, tostarp, nodrošinot savstarpējo sazināšanās iespēju starp tiesību jomu uzraugošajām institūcijām; 3. nodrošināt, ka šaušanas sertifikāta ieguvušās fiziskās personas vārdu, uzvārdu un personas kodu iekļauj valsts informācijas sistēmas “Integrētā iekšlietu informācijas sistēma” apakšsistēmā “Licenču un sertifikātu reģistrs” automatizētā datu apmaiņas procedūrā tiešsaistes datu pārraides režīmā no datiem, kas ir pieejami valsts informācijas sistēmā “Iedzīvotāju reģistrs”; 4. noteikt ziņu apjomu valsts informācijas sistēmas “Integrētā iekšlietu informācijas sistēma” apakšsistēmā “Licenču un sertifikātu reģistrs”, kuram piekļūs biedrība “Latvijas Sporta federāciju padome”. Biedrībai “Latvijas Sporta federāciju padome” ir pieeja tikai par ziņām, kas saistītas ar šaušanas instruktoru sertifikātiem, jo Fizisko personu datu aizsardzības likuma 10.panta pirmās daļas 2.punktā noteikts, ka personas datu apstrādi var veikt tikai atbilstoši paredzētajam mērķim un tam nepieciešamajā apjomā. Iekšlietu ministrijas Informācijas centrs, kā valsts informācijas sistēmas pārzinis, nesaskata datu apstrādes mērķi vai biedrības “Latvijas Sporta federāciju padome” kompetenci, kas ļautu piekļūt citām ziņām valsts informācijas sistēmā “Licenču un sertifikātu reģistrs”. Ierobežojošais kritērijs saistīts ar leģitīmo datu apstrādes mērķa neesamību, lai novērstu to, ka tiek pārsniegts līdzsvars starp privātpersonas tiesībām un likumiskajām interesēm apstrādājot personas datus valsts informācijas sistēmā “Licenču un sertifikātu reģistrs”. | |
| 3. | Projekta izstrādē iesaistītās institūcijas | | Iekšlietu ministrija, biedrība “Latvijas Sporta federāciju padome”. | |
| 4. | Cita informācija | | Nav. | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Jebkura fiziska persona, kura saņēma vai saņems šaušanas instruktora sertifikātu.  Tāpēc nav iespējams aprēķināt fizisko personu īpatsvaru, kuras vēlas iegūt šaušanas instruktora sertifikātu.  Ietekmēs biedrības “Latvijas Sporta federāciju padome” un Iekšlietu ministrijas Informācijas centra tiesības un pienākumus, uzliekot par pienākumu apstrādāt ziņas par šaušanas instruktoru sertifikātiem. | |
| 2. | Tiesiskā regulējuma ietekme uz tautsaimniecību un administratīvo slogu | | Fiziskajām un juridiskajām personām administratīvais slogs nemainās un projekta tiesiskais regulējums nemaina to tiesības, pienākumus un veicamās darbības. | |
| 3. | Administratīvo izmaksu monetārs novērtējums | | Projekts šo jomu neskar. | |
| 4. | Cita informācija | | Nav. | |
| **VI. Sabiedrības līdzdalība un komunikācijas aktivitātes** | | | | |
| 1. | | Plānotās sabiedrības līdzdalības un komunikācijas aktivitātes saistībā ar projektu | | Sabiedrības līdzdalība tika nodrošināta saskaņā ar Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. |
| 2. | | Sabiedrības līdzdalība projekta izstrādē | | Noteikumu projekts kopā ar sākotnējās ietekmes novērtējuma ziņojumu (anotāciju) 2016.gada 8.februārī ievietots Iekšlietu ministrijas mājas lapā internetā www.iem.gov.lv sadaļā “Sabiedrības līdzdalība”, aicinot sabiedrību rakstveidā izteikt savu viedokli par Noteikumu projektu līdz 2016.gada 23.februārim. |
| 3. | | Sabiedrības līdzdalības rezultāti | | Iebildumi vai priekšlikumi par noteikumu projektu netika saņemti. |
| 4. | | Cita informācija | | Nav. |
| **VII. Tiesību akta projekta izpildes nodrošināšana un tās ietekme uz institūcijām** | | | | |
| 1. | | Projekta izpildē iesaistītās institūcijas | | Iekšlietu ministrijas Informācijas centrs, biedrība “Latvijas Sporta federāciju padome”. |
| 2. | | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Saistībā ar Noteikumu projekta izpildi nav nepieciešams veidot jaunas institūcijas, likvidēt vai reorganizēt esošās.  Iekšlietu ministrijas Informācijas centram izmaiņas cilvēkresursu noslodzes skaita ziņā nekas nemainīsies. |
| 3. | | Cita informācija | | Nav. |

Anotācijas III, IV un V sadaļa – projekts šo jomu neskar.

Iekšlietu ministrs R.Kozlovskis

Vīza: valsts sekretāre I.Pētersone–Godmane

11.07.2016. 13:06

1024

S.Koritko

67208742, [signe.koritko@ic.iem.gov.lv](mailto:signe.koritko@ic.iem.gov.lv)